Severnas (Anglija)
Severnas (angl. River Severn, val. Afon Hafren – Hafrenas) – upė Anglijoje, ilgiausia Britų salose. Prasideda Velse, Kambrijos kalnuose. Teka į pietus per Šropširo, Vusterširo, Glosterširo grafystes. Žemupyje pasuka į pietryčius ir įteka Bristolio įlanką; sudaro Severno estuariją. Didžiausi intakai: Aukštutinis Eivonas, Žemutinis Eivonas, Tymas, Vajus. Prie Severno įsikūrę šie miestai: Šrusberis, Vusteris, Glosteris, Bristolis.